open-index/open-wikipedia-markdown huggingface dataset:
Neretos savivaldybė

**Neretos savivaldybė** () – buvęs administracinis vienetas pietų Latvijoje, Sėlijoje. Administracinis centras – Nereta. Savivaldybė sudaryta 2009 m. reformos metu iš Aizkrauklės rajono dalies. Buvo suskirstyta į 4 valsčius: Mazzalvės,
Neretos, Pilskalnės ir Zalvės. Po 2021 m. administracinės-teritorinės reformos panaikinta, prijungta prie naujos Aizkrauklės savivaldybės.

## Gyventojai
### Tautinė sudėtis

## Šaltiniai
Nycos savivaldybė

**Nycos savivaldybė** () – buvęs administracinis vienetas pietvakarių Latvijoje, Kurše. Administracinis centras – Nyca. Savivaldybė sudaryta 2009 m. reformos metu iš Liepojos rajono dalies. Buvo suskirstyta į 2 valsčius: Nycos ir Uotankių. Po 2021 m. administracinės-teritorinės reformos panaikinta, prijungta prie naujos Pietų Kuršo savivaldybės.

## Šaltiniai
Uogrės savivaldybė

**Uogrės savivaldybė** () – administracinis vienetas vidurio Latvijoje, Vidžemėje. Ribojasi su Salaspilio, Ruopažių, Siguldos, Cėsių, Maduonos, Aizkrauklės, Bauskės ir Kekavos savivaldybėmis. Plotas 1839,4 km², 57 617 gyventojų (2021 m.). Administracinis centras – Uogrė.

## Istorija
Dabartinė savivaldybė sudaryta 2021 m. liepos 1 d., sujungus Ikškilės, Kegumo, Lielvardės ir ankstesniąją Uogrės savivaldybę. Savivaldybės teritorija atitinka iki 2009 m. administracinės-teritorinės reformos gyvavusio Uogrės rajono ribas.

Ankstesnioji Uogrės savivaldybė sudaryta 2002 m. reformos metu iš Uogrės rajono dalies, 2009 m. praplėsta. Buvo suskirstyta į 9 valsčius ir 1 miestą, turėjo 991,1 km² plotą ir 32 790 gyventojų (2021 m.). Administracinis centras buvo Uogrėje.

## Suskirstymas
Savivaldybė skirstoma į 16 valsčių ir 4 miestus:

* Birzgalės valsčių
* Ikškilės miestą
* Jumpravos valsčių
* Krapės valsčių
* Kegumo miestą
* Keipenės valsčių
* Lauberės valsčių
* Ledmanės valsčių
* Lielvardės miestą
* Lielvardės valsčių
* Madlienos valsčių
* Mazuozuolų valsčių
* Mengelės valsčių
* Uogrės valstybinį miestą
* Uogresgalo valsčių
* Rembatės valsčių
* Suntažių valsčių
* Taurupės valsčių
* Tynūžių valsčių
* Tuomės valsčių

## Šaltiniai
Dark Lady

**„Dark Lady“** – 11-asis amerikiečių dainininkės ir aktorės Cher studijinis albumas, išleistas įrašų kompanijos „MCA Records“ 1974 m. gegužę. Cher vėl bendradarbiavo su Snuff Garrett kaip įrašų prodiuseriu ir Al Capps kaip aranžuotoju.

„Dark Lady“ yra trečiasis ir paskutinis albumas. išleistas su įrašų kompanija „MCA Records“. Taip pat tai paskutinis įrašas, kuris buvo pristatomas per sėkmingą Cher laidą „The Sonny & Cher Comedy Hour“. Po išleidimo albumas sulaukė teigiamų atsiliepimų iš kritikų, tačiau priešingai nei ankstesnysis, prodiusuotas Snuff Garrett, sulaukė šiek tiek mažiau sėkmės.

## Albumo informacija
Po sėkmingo albumo „Half-Breed“ pasirodymo Cher savo paskutiniam albumui su „MCA“ vėl pasirinko Snuff Garrett ir Al Capps. Tais pačiais metais ji išsiskyrė su savo pirmuoju vyru Sonny Bono. Taip iširo duetas „Sonny & Cher“, kuriam laikui buvo nutraukti muzikiniai ir televizijos ryšiai. Dėl sėkmingo kitų albumų prodiusuotų Snuff Garrett pasirodymo, „Dark Lady“ tęsė pasakojamųjų baladžių stilių. Dėl pop stiliaus Cher patraukė daug jaunų fanų.

Pirmoji albumo daina „Train of Thought“, parašyta Alan O'Day, turėjo vidutinišką pasisekimą topuose. Trys albumo dainos parašytos Johnny Durrill, o paskutinė „Apples Don’t Fall Far From The Tree“ – Bob Stone, kuris parašė ir pirmąją sėkmingą Cher dainą 8-ajame dešimtmetyje „Gypsys, Tramps & Thieves“. Albume taip pat yra du koveriai: „The Great Gatsby“ ir Fontella Bass 1965 m. hitas „Rescue Me“. Daina „Miss Subway of 1952“ yra Cher duoklė Bette’ei Midler.

1999 m. rugpjūtį šis ir albumas „Half-Breed“ buvo išleisti vienu CD, pavadinimu „Half Breed/Dark Lady“. Jame yra visos dainos iš abiejų albumų.

## Pozicijos topuose
„Dark Lady“ tope Billboard 200 debiutavo 191-oje vietoje birželio pradžioje. Aukščiausia pasiekta pozicija – 69-oji vieta.
Albumas taip pat pateko į Kanados albumų topą, debiutuodama 98-oje vietoje birželio pabaigoje ir aukščiausią – 33-iąją – vietą pasiekė liepą.
Europoje albumas pateko tik į Norvegijos albumų topą.

## Singlai
Pirmasis albumo singlas „Dark Lady“ pasiekė 1-ąją Billboard Hot 100, Kanados singlų ir Sverigetopplistan topų vietą. „Dark Lady“ yra trečiasis Cher singlas, pasiekęs 1-ąją vietą JAV. Jis taip pat pasiekė 3-iąją vietą tope Adult Contemporary chart. Su šia daina Cher vėl pateko į Jungtinės Karalystės topą, kuriame paskutinį kartą buvo 1971 m. su daina „Gypsys, Tramps & Thieves“. „Dark Lady“ jame užėmė 36-ąją vietą. Albume taip pat yra dar du Top 50 singlai JAV. Antrasis singlas „Train of Thought“ pasiekė 9-ąją topo Adult Contemporary chart ir 27-ąją Billboard Hot 100 vietą. Trečiasis singlas „I Saw a Man and He Danced with His Wife“ pasiekė 42-ąją vietą tope Billboard Hot 100. Ketvirtasis singlas „Rescue Me“ buvo išleistas tik JAV kaip reklaminis ir nepateko į jokį topą.

## Albumo dainos

## Sudėtis
* Cher – pagrindinis vokalas
* Snuff Garrett – įrašų prodiuseris
* Lennie Roberts – garso režisierius
* Al Capps – aranžuotojas
* Richard Avedon – fotografas
* Calvin Klein – dizaineris

## Šaltiniai
Duobelės krateris

**Duobelės krateris** () – smūginis krateris Latvijoje, Duobelės savivaldybėje. Krateryje įsikūrusi Duobelė.

Šio kraterio diametras 4,5 kilometro ilgio. Amžius – 290 ± 35 milijonų metų (permo laikotarpio).

## Išnašos
Uolainės savivaldybė

**Uolainės savivaldybė** () – administracinis vienetas vidurio Latvijoje, Vidžemėje. Ribojasi su Kekavos, Bauskės, Jelgavos, Marupės savivaldybėmis ir Rygos miestu. Plotas 298,5 km², 19 705 gyventojai (2021 m.). Administracinis centras – Uolainė.

## Istorija
Savivaldybė sudaryta 2009 m. reformos metu iš Rygos rajono dalies.

## Suskirstymas
Savivaldybėje yra Uolainės miestas ir Uolainės valsčius.

## Šaltiniai
Uozuolniekų savivaldybė

**Uozuolniekų savivaldybė** () – buvęs administracinis vienetas pietų Latvijoje, Žiemgaloje. Administracinis centras – Uozuolniekai. Savivaldybė sudaryta 2003 m. reformos metu iš Jelgavos rajono dalies, 2009 m. praplėsta. Buvo suskirstyta į 3 valsčius: Cenų, Sidrabenės ir Uozuolniekų. Po 2021 m. administracinės-teritorinės reformos panaikinta, prijungta prie naujos Jelgavos savivaldybės, tačiau po Konstitucinio Teismo sprendimo savivaldybės statusas iki 2022 m. turės būti dar kartą apsvarstytas.

## Šaltiniai
Pargaujos savivaldybė

**Pargaujos savivaldybė** () – buvęs administracinis vienetas šiaurės Latvijoje, Vidžemėje. Administracinis centras – Stalbė. Savivaldybė sudaryta 2009 m. reformos metu iš Cėsių rajono dalies. Buvo suskirstyta į 3 valsčius: Raiskumo, Stalbės ir Straupės. Po 2021 m. administracinės-teritorinės reformos panaikinta, prijungta prie naujos Cėsių savivaldybės.

## Šaltiniai
Pliavinių savivaldybė

**Pliavinių savivaldybė** () – buvęs administracinis vienetas rytų Latvijoje, Vidžemėje. Administracinis centras – Pliavinios. Savivaldybė sudaryta 2009 m. reformos metu iš Aizkrauklės rajono dalies. Buvo suskirstyta į 3 valsčius (Aiviekstės, Klintainės ir Vietalvos) ir 1 miestą (Pliavinių). Po 2021 m. administracinės-teritorinės reformos panaikinta, prijungta prie naujos Aizkrauklės savivaldybės.

## Šaltiniai
Popiežius Steponas

Yra devyni **[[Popiežius|popiežiai]]**, vardu **Steponas**:

* Popiežius Steponas I, (254-257);
* Popiežius Steponas II, (752-757);
* Popiežius Steponas III, (768-772);
* Popiežius Steponas IV, (816-817);
* Popiežius Steponas V, (885-891);
* Popiežius Steponas VI, (896-897);
* Popiežius Steponas VII, (929-931);
* Popiežius Steponas VIII, (939-942);
* Popiežius Steponas IX, (1057-1058);

## Vardų numeracijos pasikeitimas

752 m. kovą nauju popiežiumi išrinktas Romos dvasininkas Steponas, tačiau jis mirė po trijų dienų taip ir neįšventintas į vyskupus. Tuo metu popiežius būdavo renkamas tik iš Romos dvasininkų, tuo pačiu metu jis užimdavo ir Romos vyskupo vietą. Steponas nelaikytas popiežiumi, jo įpėdiniai numeravosi II-IX.   

XIII a. pradžioje popiežiaus išrinkimas pradėtas laikyti ir pontifikato pradžios data. Pasitaikė atveju, kai vos išrinkti popiežiai mirdavo. Celestinas IV (1241 m.), Urbonas VII (1585 m.) mirė nespėjus jų įšventinti. Popiežius Adrianas V mirė po išrinkimo praėjus mėnesiui taip ir netapęs net kunigu. XVI a.Tridento susirinkimas pabrėžė, kad išrinktasis popiežius renkamas Šventajai Dvasiai padedant ir tampa popiežiumi iš karto po balsavimo. Tad išrinktasis popiežiumi Steponas įtrauktas į popiežių sąrašus, suteikiant jam Stepono II vardą, visiems sekantiems popiežiams pasivadinusiems Stepono vardu padidintas numerio skaičius. 

Valdant Jonui XXIII 1961 m. Stepono vardas vėl ištrintas iš Vatikano popiežiškojo metraščio, vėlesnių Steponų numeriai sumažinti vienu skaičiumi. Kasmet leidžiamas popiežiškasis metraštis nuo 1961 m. iki 2009 m. nemini išrinktojo popiežiaus Stepono popiežių sąrašuose.
Preilių savivaldybė

**Preilių savivaldybė** () – administracinis vienetas pietryčių Latvijoje, Latgaloje. Ribojasi su Jekabpilio, Varaklianų, Rėzeknės, Kraslavos, Aukštutinės Dauguvos ir Lyvanų savivaldybėmis. Plotas 1413,4 km², 16 759 gyventojų (2021 m.). Administracinis centras – Preiliai.

## Istorija
Dabartinė savivaldybė sudaryta 2021 m. liepos 1 d., sujungus ankstesniąją Preilių savivaldybę, Riebinių, Varkavos savivaldybes ir Agluonos savivaldybės Agluonos valsčių.

Ankstesnioji Preilių savivaldybė sudaryta 2000 m. reformos metu iš Preilių rajono dalies, 2009 m. praplėsta. Buvo suskirstyta į 4 valsčius ir 1 miestą, turėjo 364 km² plotą ir 8 948 gyventojų (2021 m.). Administracinis centras buvo Preiliuose.

## Suskirstymas
Savivaldybė skirstoma į 14 valsčių ir 1 miestą:

* Agluonos valsčių
* Aizkalnės valsčių
* Galenu valsčių
* Pelėčių valsčių
* Preilių miestą
* Preilių valsčių
* Riebinių valsčių
* Ruožkalnų valsčių
* Rušuonos valsčių
* Saunos valsčių
* Silajanių valsčių
* Syliukalno valsčių
* Stabulniekų valsčių
* Upmalos valsčių
* Varkavos valsčių

## Šaltiniai
Priekulės savivaldybė

**Priekulės savivaldybė** () – buvęs administracinis vienetas pietvakarių Latvijoje, Kurše. Administracinis centras – Priekulė. Savivaldybė sudaryta 2009 m. reformos metu iš Liepojos rajono dalies. Buvo suskirstyta į 1 miestą (Priekulės) ir 5 valsčius: Bunkos, Gramzdos, Kalėtų, Priekulės, Virgos. Po 2021 m. administracinės-teritorinės reformos panaikinta, prijungta prie naujos Pietų Kuršo savivaldybės.

## Šaltiniai
Rėzeknės savivaldybė

**Rėzeknės savivaldybė** () – administracinis vienetas rytų Latvijoje, Latgaloje. Ribojasi su Maduonos, Balvų, Ludzos, Kraslavos, Preilių ir Varaklianų savivaldybėmis. Plotas 2810,9 km², 29 643 gyventojai (2021 m.). Administracinis centras – Rėzeknė (į savivaldybės sudėtį neįeina).

## Istorija
Dabartinė savivaldybė sudaryta 2021 m. liepos 1 d., sujungus Vilianų ir ankstesniąją Rėzeknės savivaldybę. Savivaldybės teritorija atitinka iki 2009 m. administracinės-teritorinės reformos gyvavusio Rėzeknės rajono ribas.

Ankstesnioji Rėzeknės savivaldybė sudaryta 2009 m. reformos metu iš Rėzeknės rajono dalies. Buvo suskirstyta į 25 valsčius, turėjo 2524,1 km² plotą ir 24 244 gyventojus (2021 m.). Administracinis centras buvo Rėzeknėje (į savivaldybės sudėtį neįėjo).

## Suskirstymas
Savivaldybė skirstoma į 28 valsčius ir 1 miestą:
 
* Audrinių valsčių
* Berzgalės valsčių
* Čiornajos valsčių
* Dekšarės valsčių
* Dricanų valsčių
* Feimanių valsčių
* Gaigalavos valsčių
* Griškanų valsčių
* Ilzeskalno valsčių
* Kantiniekų valsčių
* Kaunatos valsčių
* Lendžių valsčių
* Lūznavos valsčių
* Makuonkalno valsčių
* Maltos valsčių
* Naglių valsčių
* Nautrėnų valsčių
* Pušos valsčių
* Rikavos valsčių
* Sakstagalo valsčių
* Silmalos valsčių
* Sokolkų valsčių
* Stolerovos valsčių
* Stružanų valsčių
* Uozuolainės valsčių
* Uozuolmuižos valsčių
* Vėrėmų valsčių
* Vilianų miestą
* Vilianų valsčių

## Šaltiniai
John Jay

**Džonas Džėjus** () (1745 m. gruodžio 12 d. – 1829 m. gegužės 17 d.) buvo amerikiečių politikas, valstybės veikėjas, revoliucionierius, diplomatas, vienas iš Jungtinių Valstijų tėvų įkūrėjų, 1778-1779 metais Kontinentinio kongreso prezidentas, 1789-1795 metais – pirmasis JAV Aukščiausiojo teismo pirmininkas. Amerikos revoliucijos metu ir po jos, Džonas dirbo ambasadoriumi Ispanijoje ir Prancūzijoje, kur padėjo formuoti Amerikos užsienio politiką ir užsitikrinti palankias taikos sąlygas su britais ir prancūzais. Džonas kartu su Aleksandru Hamiltonu ir Džeimsu Madisonu buvo federalisto užrašų bendraautoris.

Naujosios Federalistų partijos lyderis Džonas Džei nuo 1795 iki 1801 metų buvo Niujorko valstijos gubernatorius. Eidamas šias pareigas, Džonas tapo pagrindiniu valstijos vergijos priešininku. Pirmieji du jo mėginimai išleisti įstatymus, užtikrinančius vergų išlaisvinimą, patyrė nesėkmę 1777 ir 1785 metais. Tačiau trečias kartas nemelavo, Džonui pasisekė 1799 metais. Naujasis vergus išlaisvinęs įstatymas galiausiai įsigaliojo Niujorko valstijoje dar prieš politiko mirtį.

## Šaltiniai
Riebinių savivaldybė

**Riebinių savivaldybė** () – buvęs administracinis vienetas pietryčių Latvijoje, Latgaloje. Administracinis centras – Riebiniai. Savivaldybė sudaryta 2004 m. reformos metu iš Preilių rajono dalies. Buvo suskirstyta į 6 valsčius: Galėnų, Riebinių, Rušuonos, Silajanių, Syliukalno ir Stabulniekų. Po 2021 m. administracinės-teritorinės reformos panaikinta, prijungta prie naujos Preilių savivaldybės.

## Šaltiniai
Ruojos savivaldybė

**Ruojos savivaldybė** () – buvęs administracinis vienetas vakarų Latvijoje, Kurše. Administracinis centras – Ruoja.

## Istorija
Savivaldybė sudaryta 2008 m. reformos metu iš Talsų rajono dalies. 2008–2011 m. savivaldybė buvo skirstoma į Ruojos ir Mėrsrago valsčius. 2011 m. Mėrsrago valsčiui atsiskyrus ir tapus Mėrsrago savivaldybe, Ruojos savivaldybės teritorija nebebuvo daloma.

Po 2021 m. administracinės-teritorinės reformos panaikinta, prijungta prie naujos Talsų savivaldybės.

## Išnašos
Rugajų savivaldybė

**Rugajų savivaldybė** () – buvęs administracinis vienetas rytų Latvijoje, Latgaloje. Administracinis centras – Rugajai. Savivaldybė sudaryta 2009 m. reformos metu iš Balvų rajono dalies. Buvo suskirstyta į 2 valsčius: Lazdukalno ir Rugajų. Po 2021 m. administracinės-teritorinės reformos panaikinta, prijungta prie naujos Balvų savivaldybės.

## Šaltiniai
Janulaitis

* Augustinas Janulaitis (1878–1950), teisės istorikas
*Eugenijus Arvydas Janulaitis (g. 1942 m.), biochemikas
*Jaronimas Tomas Janulaitis (g. 1941 m.), Vilkaviškio politinis veikėjas
*Pranciškus Janulaitis (1874-1952), kunigas, knygnešys
Rundalės savivaldybė

**Rundalės savivaldybė** () – buvęs administracinis vienetas pietų Latvijoje, Žiemgaloje. Administracinis centras – Pilsrundalė. Savivaldybė sudaryta 2009 m. reformos metu iš Bauskės rajono dalies. Buvo suskirstyta į 3 valsčius: Rundalės, Švitenės ir Viesturų. Po 2021 m. administracinės-teritorinės reformos panaikinta, prijungta prie naujos Bauskės savivaldybės.

Žymiausias savivaldybės paminklas – Rundalės pilis.

## Šaltiniai
Ementalio sūris

**Ementalio sūris** – kietasis sūris gaminamas iš nepasterizuoto karvių pieno, kilęs iš Ementalio apylinkių (Berno kantonas, Šveicarija).

Vienas žinomiausių ir daugiausiai paplitusių sūrių pasaulyje. Dažnai vadinamas tiesiog „Šveicariškuoju sūriu“.

Ementalio sūris gelsvo atspalvio, pasižymi charakteringomis didelėmis skylėmis. Skonis pikantiškas, bet neaštrus.

## Istorija
Kadaise buvo vien kalnų sūris, gamintas vasaros mėnesiais rankomis Alpių daržinėse. Jo pirmtakų turėjo būti jau romėnų laikais.

Iki XVI a. sūriai nebuvo panašūs į šiandieninius. Svėrė nuo 4 iki 12 kg (dabar iki 130 kg). Pasikeitė kai šveicarai Alpių keliai pradėjo sūrį gabenti į Italiją ir Reino upe toliau iki Olandijos. Dėl didelės paklausos vėliau sūrio jau nebespėta pagaminti reikiamo kiekio, todėl pabandyta jį gaminti ir kitose, ne kalnuotose vietose. 1815 m. atsirado pirmoji sūrinė slėnyje (Kiezene, tarp Berno ir Tuno). Greitai paaiškėjo, kad jog vartotojai nemato skirtumo tarp įprasto kalnų ir naujojo slėnio sūrių.

Tuo metu Ementalio sūrio gamyba jau nebuvo išimtinė šveicarų monopolija. Vokietijos Aligäu srityje specialistai eksperimentavo gamindami panašų sūrį. Jiems pasisekė pagaminti labai panašų savo skoniu ir savybėmis Ementalio sūrį. Todėl šiais laikais šis sūris gaminamas ir Vokietijoje, Prancūzijoje, Austrijoje, Suomijoje, Argentinoje, Australijoje, JAV.

## Gamyba
Ementalio sūris gaminamas tik iš nepasterizuoto karvių pieno. 75 kg sūriui pagaminti sunaudojama apie 1 toną pieno (~ 70 melžiamų karvių dienos produkcija). Dėl grynųjų brandinimo kultūrų atsiranda vyšnios dydžio skylės sūryje.

Supresuoti gabalai nuo 4 iki 5 dienų laikomi druskos vonioje, kurioje iš sūrio ištraukiamas vanduo ir skatinamas plutos susidarymas. Pradžioje brandinama pereinamajame rūsyje, vėliau 22 °C šiltumo rauginimo rūsyje, galiausiai vėsesniame rūsyje-sandėlyje.

Kas savaitę sūrio gabalai perplaunami ir perdėliojami. Pagal vokiečių sūrio teisę Ementalio sūrį galima anksčiausiai parduoti tik po trijų mėnesių nuo gamybos pradžios. Po šešių-aštuonių mėnesių sūris yra naudojamas kaip fondiu komponentas arba kaip tarkuojamasis sūris.

Ilgai laikytą Ementalio sūrį galima atpažinti iš to, kad iš sūrio skylių teka mažais lašeliais skystis. Tai vadinama „verkiančiomis akimis“.

## Taip pat skaitykite
* Sūrių grupės

## Nuorodos

* Emmentaler (anglų k.)

## Šaltiniai
Ilja Rudas-Gercovskis

**Ilja Rudas-Gercovskis** (g. 1929 m. rugsėjo 13 d. Kaune – 1968 m. birželio 14 d. Vilniuje) – lietuvių kino scenaristas ir režisierius.

## Biografija
1952 m. baigė Vilniaus universiteto Teisės fakultetą, 1967 m. – Aukštuosius scenaristų ir režisierių kursus Maskvoje.

Nuo 1949 m. buvo laikraščio "Lietuvos jaunimas" («Молодежь Литвы») literatūrinis bendradarbis. 1955 – 1958 m. laikraščio "Komsomolskaja pravda" («Комсомольская правда») korespondentas Lietuvoje, vėliau dirbo įvairiuose Lietuvos laikraščiuose ir žurnaluose.
Nuo 1965 m. – Lietuvos kino studijos scenaristas ir režisierius. Vaidino kino filme „Vienos dienos kronika“ (1963 m., rež. Vytautas Žalakevičius).

## Filmografija
* 1957 – Kol nevėlu, scenarijaus bendrautorius (kartu su M. Antonenkovu)
* 1964 – Marš, marš, tra-ta-ta!, scenarijaus bendraautoris (kartu su G. Kanovičium ir R. Vabalu)
* 1966 – Šulinys (Atokiame vienkiemyje) – scenarijaus autorius
* 1967 – Suaugusių žmonių žaidimai – scenarijaus bendraautoris (kartu su A. Pocium) ir režisierius.

## Nuorodos
* http://kino-teatr.ru/kino/director/sov/33326
Ruopažių savivaldybė

**Ruopažių savivaldybė** () – administracinis vienetas vidurio Latvijoje, Vidžemėje. Ribojasi su Adažių, Siguldos, Uogrės, Salaspilio savivaldybėmis ir Rygos miestu. Plotas 535,9 km², 31 697 gyventojai (2021 m.). Administracinis centras – Ulbroka.

## Istorija
Dabartinė savivaldybė sudaryta 2021 m. liepos 1 d., sujungus ankstesniąją Ruopažių savivaldybę, Garkalnės, Stuopinių savivaldybes ir Vangažių miestą.

Ankstesnioji Ruopažių savivaldybė sudaryta 2005 m. reformos metu iš Rygos rajono dalies. Į smulkesnius vienetus nebuvo suskirstyta, turėjo 325 km² plotą ir 6 836 gyventojus (2021 m.). Administracinis centras buvo Ruopažiuose.

## Suskirstymas
Savivaldybė skirstoma į 3 valsčius ir 1 miestą:

* Garkalnės valsčių
* Ruopažių valsčių
* Stuopinių valsčių
* Vangažių miestą

## Šaltiniai
Akmenynas

**Akmenynas** – kairysis Akmenos intakas, į ją įteka 38 km nuo jos žiočių. Ištakos šiauriau Vytogalos. Teka šiaurės, po to šiaurės vakarų kryptimi Šilalės rajone. Du dešinieji intakai – Viekvedalis ir Varė. Netoli upės įsikūrę Varsėdžiai.

Upėvardis kilo nuo žodžio *akmenynas* („akmenuota vieta“).

## Šaltiniai
Prienų piliakalnis

**Prienų piliakalnis** – piliakalnis dar vadinamas *Birgėkalnis* įrengtas atskiroje kalvoje, stūkso Šilalės rajone, Kaltinėnų seniūnijos, Prienų kaime, piečiau magistralės A1, lengvai pastebimas nuo jos.

Piliakalnio aikštelė ovali, pailga rytų-vakarų kryptimi. Šlaitai statūs, viršutinėje 45 m aukščio dalyje pastatinti.

Piliakalnis apardytas arimų, bulviarūsių, rytinis kraštas nukastas tiesiant Kaltinėnų-Upynos kelią. Piliakalnis dirvonuoja, vakarinis šlaitas apaugęs lapuočiais.

## Nuorodos
* Prienų piliakalnis
* Hillforts.eu atvirųjų duomenų ištekliai
Steponas IX

**Steponas IX** (*Stefano IX*, gimimo vardas **Frédéric de Lorraine**, gimė apie 1020 m. Lotaringijos regione, Prancūzijoje – mirė 1058 m. kovo 29 d., palaidotas Florencijos katedroje) – Popiežius nuo 1057 m. rugpjūčio 3 d. iki mirties.

## Biografija
Kilęs iš didikų šeimos, Toskanos markizo jaunesnysis brolis. Į kardinolus įšventintas popiežiaus Leono IX, kurį laiką buvo popiežiaus legatas Konstantinopolyje, vėliau kartu su Leonu IX dalyvavo nesėkmingai pasibaigusiame karo žygyje prieš normanus. Popiežiaus Viktoro II paskirtas Monte Kasino kardinolų kunigu.

Praėjus penkiom dienom po Viktoro II mirties jis išrinktas naujuoju popiežiumi. Pasirinkęs Stepono vardą jis visada pabrėždavo numerį IX, pasirašydamas dokumentus *Stephanus Nonus Papa* (popiežius Steponas devintasis). Kontroversija dėl numeracijos kilo, 752 m. išrinkus popiežiumi Steponą, kuris mirė taip ir nešventintas į Romos vyskupus. Visgi kai kurie popiežių sąrašai įvardija jį kaip Steponą X.

Būdamas popiežiumi aktyviai kovojo su dvasininkais nesilaikančiais celibato, kūrė planus kaip išstumti normanus iš Italijos ir padėti broliui tapti Šventosios Romos imperijos imperatoriumi. 1057 metų gale sunkiai susirgo ir po ilgos ligos mirė 1058 m. kovo 29 dieną. Oficialiu Stepono IX įpėdiniu laikomas Mikalojus II (1059–1061), 1058 metais kai kurių kardinolų išrinktas Benediktas X Vatikano istorijoje laikomas antipopiežiumi.

## Nuorodos
* Sąrašas:Popiežiai
Dungeriukų piliakalnis

**Dungeriukų piliakalnis** – piliakalnis dar vadinamas *Zamėkalnis* įrengtas atskiroje kalvoje, stūkso Šilalės rajone, Dungeriukų kaime, netoli Varsėdžių.

Piliakalnio aikštelė ovali, pailga pietvakarių-šiaurės kryptimi. Joje rasta žalvarinė lankinė segė. Šlaitai vidutinio statumo, rytuose šlaitas 8 metrų aukščio. Zamėkalnis labai suardytas arimų, apaugęs lapuočiais.

1 km į pietvakarius buvo III-IV a. Varsėdžių pilkapynas (sunaikintas).

## Nuorodos
* Dungeriukų piliakalnis
* Hillforts.eu atvirųjų duomenų ištekliai
Rūjienos savivaldybė

**Rūjienos savivaldybė** () – buvęs administracinis vienetas šiaurės Latvijoje, Vidžemėje, palei pasienį su Estija. Administracinis centras – Rūjiena. Savivaldybė sudaryta 2009 m. reformos metu iš Valmieros rajono dalies. Buvo suskirstyta į 1 miestą (Rūjienos) ir 4 valsčius: Ipikių, Jerų, Luodės, Vilpulkos. Po 2021 m. administracinės-teritorinės reformos panaikinta, prijungta prie naujos Valmieros savivaldybės.

## Šaltiniai
Salos savivaldybė

**Salos savivaldybė** () – buvęs administracinis vienetas pietryčių Latvijoje, Sėlijoje. Administracinis centras – Sala. Savivaldybė sudaryta 2009 m. reformos metu iš Jėkabpilio rajono dalies. Buvo suskirstyta į 2 valsčius: Salos ir Sėlpilio. Po 2021 m. administracinės-teritorinės reformos panaikinta, prijungta prie naujos Jėkabpilio savivaldybės.

## Šaltiniai
Salaspilio savivaldybė

**Salaspilio savivaldybė** () – administracinis vienetas vidurio Latvijoje, Vidžemėje. Ribojasi su Rygos miestu, Ruopažių, Uogrės ir Kekavos savivaldybėmis. Plotas 122,8 km², 22 868 gyventojai (2021 m.). Administracinis centras – Salaspilis.

## Istorija
 
Savivaldybė sudaryta 2004 m. reformos metu iš Rygos rajono dalies.

## Suskirstymas

Savivaldybėje yra Salaspilio miestas ir Salaspilio valsčius.

## Šaltiniai
Saldaus savivaldybė

**Saldaus savivaldybė** () – administracinis vienetas pietvakarių Latvijoje, Kuržemėje. Ribojasi su Pietų Kuršo, Kuldygos, Tukumo ir Duobelės savivaldybėmis, Lietuvos Respublikos Akmenės ir Mažeikių rajonais. Plotas 2179,4 km², 27 110 gyventojų (2021 m.). Administracinis centras – Saldus.

## Istorija
Dabartinė savivaldybė sudaryta 2021 m. liepos 1 d., sujungus Bruocėnų ir ankstesniąją Saldaus savivaldybę. Savivaldybės teritorija atitinka iki 2009 m. administracinės-teritorinės reformos gyvavusio Saldaus rajono ribas.

Ankstesnioji Saldaus savivaldybė sudaryta 2009 m. reformos metu iš Saldaus rajono dalies. Buvo suskirstyta į 15 valsčių ir 1 miestą, turėjo 1682,9 km² plotą ir 21 438 gyventoją (2021 m.). Administracinis centras buvo Salduje.

## Suskirstymas
Savivaldybė skirstoma į 19 valsčių ir 2 miestus:

* Blydenės valsčių
* Bruocėnų miestą
* Ciecerės valsčių
* Ežerės valsčių
* Gaikių valsčių
* Jaunaucės valsčių
* Jaunlutrinių valsčių
* Kursyšių valsčių
* Lutrinių valsčių
* Nygrandės valsčių
* Nuovadniekų valsčių
* Pampalių valsčių
* Remtės valsčių
* Rubos valsčių
* Saldaus miestą
* Saldaus valsčių
* Škėdės valsčių
* Vadakstės valsčių
* Zanios valsčių
* Zirnių valsčių
* Zvardės valsčių

## Šaltiniai
Saulkrastų savivaldybė

**Saulkrastų savivaldybė** () – administracinis vienetas vidurio Latvijoje, Vidžemėje, Rygos įlankos pakrantėje. Ribojasi su Limbažių, Siguldos ir Adažių savivaldybėmis. Plotas 277,8 km², 9 230 gyventojų (2021 m.). Administracinis centras – Saulkrastai.

## Istorija
Dabartinė savivaldybė sudaryta 2021 m. liepos 1 d., sujungus Sėjos ir ankstesniąją Saulkrastų savivaldybę.

Ankstesnioji Saulkrastų savivaldybė sudaryta 2009 m. reformos metu iš Rygos rajono dalies. Į smulkesnius vienetus nebuvo suskirstyta, turėjo 47,7 km² plotą ir 7 079 gyventojus (2021 m.). Administracinis centras buvo Saulkrastuose.

## Suskirstymas
Savivaldybė skirstoma į 2 valsčius ir 1 miestą:

* Saulkrastų miestą
* Saulkrastų valsčių
* Sėjos valsčių

## Šaltiniai
Sėjos savivaldybė

**Sėjos savivaldybė** () – buvęs administracinis vienetas vidurio Latvijoje, Vidžemėje. Administracinis centras – Luoja. Savivaldybė sudaryta 2006 m. reformos metu iš Rygos rajono dalies (Sėjos valsčiaus). Į smulkesnius vienetus nebuvo suskirstyta. Po 2021 m. administracinės-teritorinės reformos panaikinta, prijungta prie naujos Saulkrastų savivaldybės.

## Šaltiniai
Aleksandras II (popiežius)

**Aleksandras II** (*Alessandro II*, gimimo vardas **Anselmo da Baggio**, gimė Milano mieste, – mirė 1073 m. balandžio 21 d., palaidojimo vieta nežinoma, galbūt Laterano arba Šv. Petro bazilikos, kapas neišlikęs) – Popiežius 1061 m. spalio 30 d. iki mirties.

## Biografija

Būdamas Lukos vyskupu aktyviai kovojo su simonija, vertė dvasininkus laikytis celibato. Mirus Mikalojui II naujasis popiežius rinktas remiantis naujomis taisyklėmis, įteisintomis ankstesnio popiežiaus valdymo metu. Kardinolai išrinko Aleksandrą II, kurio kandidatūra nebuvo suderinta su Vokietijos imperatoriumi. Jis pasiūlė Parmos vyskupą, kuris Bazelyje vykusiame susirinkime išrinktas ir pasivadino antipopiežius Honorijus II. Alternatyvus popiežius ilgą laiką ginčijo pontifiko sostą, bet nesugebėjo pašalinti Aleksandro II.

1066 metais popiežius suteikė Vilhelmui Užkariautojui palaiminimą invazijai į Angliją.

## Nuorodos
* Sąrašas:Popiežiai
Siguldos savivaldybė

**Siguldos savivaldybė** () – administracinis vienetas vidurio Latvijoje, Vidžemėje. Ribojasi su Limbažių, Cėsių, Uogrės, Ruopažių, Adažių ir Saulkrastų savivaldybėmis. Plotas 1030,1 km², 30 625 gyventojai (2021 m.). Administracinis centras – Sigulda.

## Istorija
Dabartinė savivaldybė sudaryta 2021 m. liepos 1 d., sujungus ankstesniąją Siguldos savivaldybę, Krimuldos, Malpilio savivaldybes ir Inčukalno savivaldybės Inčukalno valsčių.

Ankstesnioji Siguldos savivaldybė sudaryta 2003 m. reformos metu iš Rygos rajono dalies, 2009 m. praplėsta. Buvo suskirstyta į 3 valsčius ir 1 miestą, turėjo 361,1 km² plotą ir 18 081 gyventoją (2021 m.). Administracinis centras buvo Siguldoje.

## Suskirstymas
Savivaldybė skirstoma į 7 valsčius ir 1 miestą:

* Alažių valsčių
* Inčukalno valsčių
* Krimuldos valsčių
* Ledurgos valsčių
* Malpilio valsčių
* Muorės valsčių
* Siguldos miestą
* Siguldos valsčių

## Šaltiniai
Skrundos savivaldybė

**Skrundos savivaldybė** () – buvęs administracinis vienetas vakarų Latvijoje, Kurše. Administracinis centras – Skrunda. Savivaldybė sudaryta 2009 m. reformos metu iš Kuldygos rajono dalies. Buvo suskirstyta į 1 miestą (Skrundą) ir 3 valsčius: Nykracės, Rankių, Rudbaržių. Po 2021 m. administracinės-teritorinės reformos panaikinta, prijungta prie naujos Kuldygos savivaldybės.

## Šaltiniai
Bounty

**„Bounty“** – šokoladinis batonėlis, kuriame yra pieninio šokolado ir kokoso drožlių. Batonėlis pradėtas gaminti 1951 m.

Tai „Mars“ bendrovės produktas pristatytas Jungtinės Karalystės ir Kanados rinkoje bei sulaukęs populiarumo daugelyje pasaulio šalių. Dėl panašumo su kitais amerikietiškais pastarosios bendrovės produktais JAV rinkoje netiekiamas.

## Skoniai
„Bounty“ įpakuotas po du batonėlius vienoje pakuotėje. Batonėliai gaminami dviejų rūšių: su pienišku (mėlynoje pakuotėje) ir juoduoju šokoladu (raudonoje pakuotėje).

Nuo 2006 m. Australijoje galima įsigyti ir vyšnių skonio versiją. 2004–2005 m. Europoje buvo galima įsigyti riboto kiekio mangų skonio batonėlius, o 2010 m. – Rusijoje ir Ukrainoje. 2014 m. Rusijoje pasirodė ananasų skonio batonėlis.

Nors „Bounty“ Jungtinėse Valstijose nebeparduodamas, panašius produktus, pavyzdžiui, „Mounds“ ir „Almond Joy“, parduoda „Hershey's“.

## Išnašos
Ričių ežeras

**Ričių ežeras** arba **Ričys** (, , ) – ežeras Latvijoje (Aukštutinės Dauguvos savivaldybė) ir Baltarusijoje (Vitebsko sritis), 20 km į šiaurės vakarus nuo Breslaujos. Ilgis 6,27 km, plotis iki 3,73 km.

Ričių ežeras yra antras pagal gylį visoje Baltarusijoje ir ketvirtas Latvijoje; jo gylis 51,9 m. Kranto linija labai vingiuota, jos ilgis 33,4 km. Krantai daugiausia aukšti, apaugę miškais. Atabradą sudaro smėlis ir žvirgždas, yra riedulių. Dugną dengia sapropelis. Ežere yra penkios nemažos salos, pati didžiausia – Kamenecas (šiaurės vakaruose), jos plotas – 4 ha. Iš Ričių ežero išteka Ričios upė (Drūkšos baseinas).

Ežere yra išlikę ledynmečio reliktinių vėžiagyvių – pontoporėjų, Palaso šoniplaukų, limnokaljanusų, mizdų. Vandens augalija auga iki 9 m gylio. Zoobentosą sudaro apie 30 rūšių. Gyvena 22 žuvų rūšys, dažnesnės – stintos, seliavos, starkiai, strepečiai, rainės, sidabriniai karosai, vijūnai, vėgėlės, lynai, lydekos, kuojos, ešeriai.

Latvijai priklausanti ežero dalis įeina į Silenės gamtos parką, o Baltarusijai – į draustinį.

## Šaltiniai
Smiltenės savivaldybė

**Smiltenės savivaldybė** () – administracinis vienetas šiaurės rytų Latvijoje, Vidžemėje. Ribojasi su Alūksnės, Gulbenės, Cėsių, Valmieros ir Valkos savivaldybėmis, Estijos Respublikos Valgos ir Veru apskritimis. Plotas 1801,3 km², 18 155 gyventojai (2021 m.). Administracinis centras – Smiltenė.

## Istorija
Dabartinė savivaldybė sudaryta 2021 m. liepos 1 d., sujungus Apės, Raunos ir ankstesniąją Smiltenės savivaldybę.

Ankstesnioji Smiltenės savivaldybė sudaryta 2009 m. reformos metu iš Valkos rajono dalies. Buvo suskirstyta į 8 valsčius ir 1 miestą, turėjo 947,2 km² plotą ir 11 945 gyventojus (2021 m.). Administracinis centras buvo Smiltenėje.

## Suskirstymas
Savivaldybė skirstoma į 14 valsčių ir 2 miestus:

* Apės miestą
* Apės valsčių
* Bilskos valsčių
* Bluomės valsčių
* Brantų valsčių
* Drustų valsčių
* Gaujienos valsčių
* Grundzalės valsčių
* Launkalnės valsčių
* Palsmanės valsčių
* Raunos valsčių
* Smiltenės miestą
* Smiltenės valsčių
* Trapenės valsčių
* Varinių valsčių
* Virešių valsčių

## Šaltiniai
Lubuntu

**Lubuntu** – Linux platinamasis paketas, Ubuntu variantas su LXQt grafine aplinka. Tai lengvasvorė sistema, kuriama stengiantis jog ji užimtų mažai vietos, naudotų nedaug kompiuterio resursų ir energijos.

LXQt naudoja Openbox langų valdiklį (). LXQt išsiskiria mažais sistemos reikalavimais ir yra skirta staliniams internetiniams kompiuteriams (), nešiojamiems įrenginiams (nuo nešiojamų telefonų iki nešiojamų kompiuterių) ir senesniems kompiuteriams. Lubuntu šioje kategorijoje varžosi su Xubuntu.

## Nomenklatūra
*Lubuntu* pavadinimas sudarytas iš *LXQt* ir *Ubuntu* žodžių. LXQt – *tai [[LXDE]] ir [[Razor-qt]] projekto sąjungos pavadinimas* , tuo tarpu Ubuntu zulų ir kosų kalbose reiškia „žmogiškumas kitiems“ (angl. „humanity towards others“).

## Istorija
Pradedant nuo 8.10 „Intrepid Ibex“ leidimo, LXDE darbalaukis yra prieinamas kaip papildomas paketas, kurį naudotojas gali įdiegti į esamą Ubuntu sistemą.

2009 m. vasarį Mark Shuttleworth iniciatyva LXDE projektas tapo Ubuntu bendruomenės savarankiškai išlaikomu projektu, kurio tikslas – sukurti naują oficialią Ubuntu versiją, pavadinimu *Lubuntu*.

2009 m. vasarį Mario Behling Launchpad'e pradėjo Lubuntu projektą. Buvo įtrauktas pradinis projekto logotipas ir įkurtas oficialus projekto puslapis Ubuntu wiki sistemoje, kur pateikiami programinės įrangos sąrašai, paketai ir komponentai.

2009 m. rugpjūtį pirmasis testuoti skirtas ISO buvo išleistas kaip Live CD, be įdiegimo galimybės.

Pirmoji „Alpha 1“ demonstracinė ISO versija Lubuntu 10.04 *Lucid Lynx* buvo išleista testuoti 2009 m. gruodžio 30 d., o 2010 m. sausio 24 d. išleista „Alpha 2“.

## Lubuntu versijos

## Susiję straipsniai
* Linux Mint LXDE - panašus projektas paremtas Ubuntu ir LXDE.
* LXDE
* Xubuntu

## Nuorodos
* Lubuntu - Ubuntu Wiki

## Išnaša
Suomen virallinen lista

**Suomen virallinen lista** – muzikos įrašų topas, įkurtas Suomijoje 1992 m. rugpjūtį, nors tada buvo oficialus Suomijos singlų topas. Tačiau Mitä hittiä topas turėjo top 50 dainų sąrašą, kurio vietos nustatomos pagal singlų pardavimus ir radijo stočių grojaraščius.

## Nuorodos
* http://www.joensuu.fi/tkk/projektit/hitti/files/mitahitt.htm (suomių k.)
* http://www.yle.fi/radiomafia/ohjelmat/sivu.30.shtml (suomių k.)
Pagojė (Anykščiai)

**Pagojė** (arba ***Pagojis, Pagojus***) – viensėdis Anykščių rajono savivaldybėje, 5 km į šiaurės vakarus nuo Anykščių, prie Pagojės tvenkinio. Viensėdyje kertasi Aukštaitijos siaurasis geležinkelis ir kelias . Kitoje plento pusėje telkšo Pagojės tvenkinys. Yra Pagojės geležinkelio stotelė prie siauruko. Viensėdis šiaurėje ribojasi su Peniankais.

## Gyventojai

## Galerija

Pagojė (Anykščiai), siauruko pervaža, KK121.JPG|Siauruko pervaža
Pagojė (Anykščiai), siauruko stotelė.JPG|Pagojės geležinkelio stotelė
Pagojė (Anykščiai), tvenkinys.JPG|Pagojės tvenkinys


## Šaltiniai

## Nuorodos
*
Vytautas Baronas

**Vytautas Baronas** (1902 m. gegužės 29 d. Vilnius – 1990 m. rugsėjo 7 d. Vilnius) – Lietuvos gydytojas akušeris ginekologas, medicinos mokslų kandidatas.

## Biografija
Tėvas Jonas Baronas, motina Elena Baronienė. 1929 m. baigė Lietuvos universitetą, 1957 m. medicinos mokslų kandidatas.

1930–1939 m. dirbo Vytauto Didžiojo universitete, kartu 1932–1934 m. ir 1937–1939 m. dėstė Kauno, 1939–1945 m. – Vilniaus medicinos mokykloje. 1944–1969 m. Vilniaus universiteto dėstytojas, 1944–1946 m. ir 1948–1969 m. Akušerijos ir ginekologijos katedros vedėjas; nuo 1960 m. docentas.

Paskelbė apie 50 mokslinių straipsnių.

## Bibliografija
* Motinos ir vaiko higiena, su V. Tercijonu, 1939 m., 2 leid. 1945 m.
* Praktinis ginekologijos vadovas,
* Trumpas akušerijos vadovėlis, 1948 m.
* Praktinė ginekologija, 1956 m.
* Rusų–lietuvių kalbų žodynas, su V. Galiniu, parengė iš J. Barono surinktos medžiagos, 2 t. 1967 m.

## Šaltiniai
Pagojus

**Pagojumi** vadinama:

## Pavardės

* Antanas Pagojus – chorvedys
* Julius Pagojus – teisininkas, politikas

Kitos moteriškos formos: *Pagojuvienė, Pagojė*.

## Vietovardžiai
* Pagojis
George Marshall

**Džordžas Ketletas Maršalas** (, 1880 m. gruodžio 31 d. – 1959 m. spalio 16 d.) – kariuomenės generolas, Jungtinių Amerikos Valstijų kariuomenės lyderis, Jungtinių Valstijų sausumos pajėgų štabo vadas, valstybės sekretorius ir trečiasis gynybos sekretorius.

## Biografija
Gimė 1880 m. gruodžio 31 d. Junjontaune. 1901 m. baigė Virdžinijos karo institutą. Tarnavo pėstininkų daliniuose JAV. Dalyvavo Filipinų–JAV kare. 1916 m. pakeltas į kapitonus. Dalyvavo Pirmojo pasaulinio karo Vakarų fronto kovose Prancūzijoje. Vinstono Čerčilio už lyderystę sąjungininkų pasiektoje pergalėje Antrajame pasauliniame kare pavadintas „pergalės organizatoriumi”, Dž. Maršalas karo metu dirbo Jungtinių Valstijų sausumos pajėgų štabo vadu ir buvo pagrindinis prezidento Franklino Ruzvelto patarėjas kariniais klausimais. Dirbdamas JAV valstybės sekretoriumi Dž. Maršalas įgyvendino jo vardu pavadintą Maršalo planą, už kurį 1953 m. jis gavo Nobelio taikos premiją.

|-

## Šaltiniai
Bičionys

**Bičionys** – kaimas Anykščių rajono savivaldybėje, 6 km į rytus nuo Anykščių. Bičionių geležinkelio stotis prie Aukštaitijos siaurojo geležinkelio. Pietvakariuose teka Anykšta.

## Gyventojai

### Žymūs žmonės
* Bičionyse gimė istorikas, archeografas, habilituotas daktaras, profesorius Antanas Tyla (1929–2018).

## Šaltiniai

*
Žažumbris

**Žažumbris** – kaimas Anykščių rajono savivaldybėje, 4 km į rytus nuo Anykščių, prie Anykštos. Yra Žažumbrio geležinkelio stotelė (Aukštaitijos siaurojo geležinkelio ruožas Anykščiai–Rubikiai). Praeina kelias . Gamtos paminklas – Žažumbrio ąžuolas (24 m aukščio, 537 cm apimties).

## Istorija

Pagal 1789 m. Ukmergės pavieto (apskrities) seniūnijų inventorių minimas Bičionių kaimo Žažumbrio (Žežumbrio) užusienis. 1950–1951 m. Žažumbrio kaime ant Anykštos buvo pastatyta kolūkinė Žažumbrio hidroelektrinė, tiekusi elektros energiją kolūkio objektams ir veikusi keliolika metų iki masinės elektrifikacijos.

## Gyventojai

## Šaltiniai
Darius Baronas

**Darius Baronas** (g. 1973 m. birželio 17 d. Vilnius) – Lietuvos istorikas, humanitarinių mokslų daktaras.

## Biografija
1997 m. baigė Vilniaus universitetą. 2001 m. apgynė disertaciją „Trys Vilniaus kankiniai: istorija, hagiografija, kultas“, humanitarinių mokslų daktaras.

Nuo 1995 m. dirba Lietuvos istorijos institute, dėsto Vilniaus universiteto Istorijos fakultete. Į Lietuvos ir užsienio leidinius parašė daugiau kaip 30 straipsnių iš senovės Lietuvos istorijos.

## Bibliografija
* *Valdžia, luomas, individas Lietuvos Didžiojoje Kunigaikštystėje. XIII–XVIII a. istorijos slinktys:* Kolektyvinė monografija, Vilnius: Lietuvos istorijos institutas, 2022. (Bendraautoriai: Darius Baronas, Ramunė Šmigelskytė-Stukienė, Gitana Zujienė, Adam Stankevič, Jūratė Kiaupienė, Gintautas Sliesoriūnas).
* D. Baronas, S. C. Rowell, *The Conversion of Lithuania: From Pagan Barbarians to Late Medieval Christians*, Vilnius: Institute of Lithuanian Literature and Folklore, 2015.
* D. Baronas, A. Dubonis, R. Petrauskas, *Lietuvos istorija*, t. 3: *XIII a. – 1385 m. Valstybės iškilimas tarp Rytų ir Vakarų*, Vilnius: Baltos lankos, 2011, pp. 616.
* D. Baronas, D. Mačiulis, *Pilėnai ir Margiris: istorija ir legenda*, Vilnius: Vilniaus dailės akademijos leidykla, 2010, pp. 644.
* D. Baronas, *Vilniaus pranciškonų kankiniai ir jų kultas XIV–XX a. (Istorinė studija ir šaltiniai) = Fratres Minores Martyres Vilnenses Eorumque Cultus Saec. XIV–XX (studium historicum et editio fontium)*, (serija: *Studia franciscana lithuanica*, t. 4), Vilnius: Aidai, 2010, pp. 724.
* D. Baronas, *Trys Vilniaus kankiniai: Gyvenimas ir istorija (Istorinė studija ir šaltiniai) = Tres Martyres Vilnenses: Vita et Historia (Studium historicum et editio fontium)*, Vilnius: Aidai, 2000, pp. 384.

## Šaltiniai

## Nuorodos
* Darius Baronas. Lietuvos istorijos institutas
Taruškos

**Taruškos** – viensėdis Panevėžio rajono savivaldybėje, 12 km į rytus nuo Panevėžio, prie Gitėnų miškų ir kelio . Taruškų geležinkelio stotelė prie Aukštaitijos siaurojo geležinkelio.

## Istorija

|}

## Gyventojai

## Šaltiniai
Jurgis Barkauskas

**Jurgis Barkauskas** (g. 1953 m. gegužės 18 d. Panevėžys) – Lietuvos chemikas neorganikas, fizinių mokslų daktaras.

## Biografija
1971 m. baigė Kėdainių 2-ąją vidurinę mokyklą, 1976 m. baigė Vilniaus universitetą. 1984 m. chemijos mokslų kandidatas. 1987 m. stažavo Vienos technikos, 1988 m. Graco technikos universitetuose.

Nuo 1974 m. Vilniaus universiteto dėstytojas, Anglinių medžiagų mokslinės grupės vadovas, nuo 2006 m. profesorius.

## Mokslinė veikla
Svarbiausi darbai iš neorganinės chemijos, medžiagotyros ir anglies chemijos. Tiria organinių medžiagų oksidaciją ant grafitizuotų paviršių, organiniams tirpikliams jautrius anglinius jutiklius, nanostruktūrinių anglies darinių sintezę ir anglinių plėvelių gavimo būdus. Paskelbė 65 mokslinius straipsnius, dviejų išradimų, su kitais, autorius.

## Bibliografija
* Chemijos terminų aiškinamasis žodynas, vienas sudarytojų, 2003 m.

## Šaltiniai

## Nuorodos
* Jurgis Barkauskas. CURRICULUM VITAE
Kazimieras Baranauskas

**Kazimieras Baranauskas** (g. 1945 m. liepos 17 d. Ručiniai, Vaškų valsčius) – Lietuvos zoologas, biomedicinos mokslų daktaras.

## Biografija
1972 m. baigė Vilniaus universitetą. 1984 m. biologijos mokslų kandidatas.

1972–1980 m. mokytojavo Anykščių rajone ir Trakuose. Nuo 1980 m. dirba zoologijos ir parazitologijos institute (nuo 1989 m. Ekologijos institutas). Nuo 1998 m. Vilniaus pedagoginio universiteto dėstytojas; nuo 2008 m. docentas.

## Mokslinė veikla
Mokslinio darbo pagrindinė sritis – žinduolių ekologija, jų apsauga. 1986–1990 m. kartu su Vietnamo nacionalinio mokslinių tyrimo centro ir Rusijos mokslų akademijos A. Severcovo gyvūnų evoliucinės morfologijos ir ekologijos instituto mokslininkais dalyvavo 3 kompleksinėse ekspedicijose Vietname. Paskelbė daugiau kaip 60 mokslinių straipsnių.

## Bibliografija
* Lietuvos fauna. Žinduoliai, su kitais, 1988 m.
* Medžiotojo vadovas, su kitais, 1996 m.
* Žinduolių pavadinimų žodynas, su kitais, 2002 m.
* Zoogeografija. Indomalajinės srities žinduoliai, 2002 m.
* Europos Sąjungos buveinių direktyvos saugomos rūšys, su kitais, 2006 m.
* Lietuvos raudonoji knyga, su kitais, 2007 m.
* Šikšnosparniai Lietuvoje ir jų apsauga (2008 m.

## Šaltiniai
Romas Baronas

**Romas Baronas** (g. 1959 m. kovo 18 d. Kybartai) – Lietuvos informatikas, fizinių mokslų daktaras.

## Biografija
1982 m. baigė Vilniaus universitetą. 1985–1988 m. TSRS mokslų akademijos Teorinės astronomijos instituto Leningrade (dab. Sankt Peterburgas) aspirantas. 2000 m. fizinių mokslų daktaras.

1982–1985 m. ir nuo 1988 m. Vilniaus universiteto dėstytojas, nuo 2006 m. Matematikos ir informatikos fakulteto Programų sistemų katedros vedėjas; nuo 2007 m. profesorius.

## Mokslinė veikla
Mokslinių darbų kryptys – netiesinių procesų ir sistemų kompiuterinis modeliavimas, daugialypių dokumentų ilgalaikis archyvavimas, duomenų bazių vientisumas. Paskelbė daugiau kaip 70 mokslinių straipsnių. Dalyvavo rengiant ir vadovavo daugiau kaip 20 informatikos gamybinių ir moksl. projektų. Su kitais sukūrė įvairių biologinių jutiklių kompiuterinius modelius, naudojamus jutiklių savybėms tirti.

## Bibliografija
* Duomenų bazių valdymo sistemos, vadovėlis, 2005 m.
* Duomenų bazių sistemos, mokomoji knyga, 2002 m.

## Šaltiniai
Andrew Johnson

**Endriu Džonsonas** (, 1808 m. gruodžio 29 d. – 1875 m. liepos 31 d.) buvo 17-asis Jungtinių Amerikos Valstijų prezidentas ir 16-asis viceprezidentas. Tuometinis viceprezidentas Džonsonas prezidentu tapo 1865 metais po to, kai buvo nužudytas Abraomas Linkolnas.

1811 m. Džonsono tėvui mirus, suprastėjo šeimos ekonominė būklė. Todėl Džonsonas, būdamas keturiolikos metų, įsidarbino kaip siuvėjo mokinys. Būdamas septyniolikos Džonsonas persikėlė į Tenesio valstiją ir atidarė siuvimo parduotuvę. Iš knygos apie geriausias kalbas ir nepriklausomybės deklaracijos mokėsi istorijos. Džonsonas yra vienintelis JAV prezidentas niekad nelankęs mokyklos. Dėl savo švietimo Džonsono politinės kampanijos pritraukdavo neturtingesnes ekonomines klases. Savo siuvimo parduotuvę pavertė į politinės diskusijos centrą.

1826 m. vedė šešiolikametę Elizą Makardel (angl. Eliza McCardle), kuri mokė Džonsoną rašymo ir aritmetikos įgūdžių.

1829 m. suorganizavo darbininkų partiją, kuri vėliau išrinko Džonsoną į Grynvilio merus. Per aštuoneris kadencijos metus prisijungė prie Endriu Džeksono (angl. Andrew Jackson) demokratų partijos. Šioje partijoje nuo 1843 iki 1853 m. Vašingtone dirbo kaip Jungtinių Valstijų atstovas. Vėliau, nuo 1853 iki 1857 užėmė Tenesio gubernatoriaus pareigas. 1856 m. buvo išrinktas Jungtinių Valstijų senatoriumi. Palaikė tuometines demokratų partijos idėjas kaip tarifų mažinimas ir opozicija anti-vergovinėms kampanijoms. Turėjo kelis vergus. Tačiau 1861 m. jam vieninteliam savo partijoje pasisakius prieš Konfederaciją, Abraomas Linkolnas paskyrė Džonsoną Tenesio karo gubernatoriumi.

Siekiant išplėsti Republikonų Partiją ir prijungti pilietiniame kare juos palaikančius demokratus, Džonsoną parinko kaip vice-prezidento kandidatą Abraomo Linkolno kampanijai. Inauguracijos dieną sulaukė publikos pasipiktinimo dėl viešo alkoholizmo. Abroamui Linkolnui žuvus, vos penkias savaites po jo inauguracijos, Džonsonas tapo JAV prezidentu. Džonsonas buvo pirmas žmogus po JAV prezidento mirties įžengęs į postą.

Džonsonas sulaukė didelės kritikos už dviejų rasinę lygybę palaikančių įstatymų vetavimą. Po to kai bandė pašalinti Edviną Stantoną iš karo sekretoriaus pareigų buvo apkaltintas ministerijos kadencijos akto nepaisymu. Buvo surengta apkalta ir Džonsonas tapo pirmuoju apkaltintu prezidentu. Tačiau vėliau jis buvo išteisintas ir jam buvo leista pabaigti savo kadenciją. Endriu Džonsonas iš Rusijos už 2,7 milijono dolerių (po du centus už akrą) nusipirko Aliaską. Kaip JAV prezidentas tarnavo vieną kadenciją.

Po kadencijos sugrįžo į JAV senatą. 1875 m. Tenesio valstijoje Džonsoną ištiko širdies smūgis, po kurio jis mirė.

|-
Linas Balsys (1976)

**Linas Balsys** (g. 1976 m. sausio 31 d. Radviliškyje) – Lietuvos lengvaatletis. Silpnaregis (B2).

## Biografija
2001 m. baigė Vilniaus pedagoginį universitetą. Nuo 1999 m. Lietuvos aklųjų ir silpnaregių ugdymo centro kūno kultūros mokytojas, nuo 2006 m. dar dirba ir Vilniaus A. Jonyno internatinės mokyklos sporto klube „Šarūnas“.

## Sportiniai pasiekimai
* 1999 m. Europos aklųjų čempionatas, 1500, 5000 ir 10 000 m bėgimas – trečia vieta
* 2003 m. Europos aklųjų čempionatas, 5000 m bėgimas – trečia vieta
* 2001 m. Europos aklųjų čempionatas, 5000 ir 10 000 m bėgimas – antra vieta
* 2005 m. Europos aklųjų čempionatas, 10 000 m bėgimas – antra vieta
* 2002 m. Pasaulio aklųjų čempionatas, Lilis (Prancūzija) – dvi penktos ir šeštos vietos
* 2006 m. Pasaulio aklųjų čempionatas, Asenas (Olandija) penkta vieta
* 2003 m. Pasaulio maratono čempionatas, Atėnai
* 2005 m. Maratono bėgimas, Tokijas – antra vieta
* 2004 m. Parolimpinės žaidynės, Atėnai, maratonas – bronzos medalis

## Įvertinimas
* 2004 m. ordino „Už nuopelnus Lietuvai“ Karininko kryžius 

## Šaltiniai
Valerija Balsytė

**Valerija Balsytė** (g. 1958 m. balandžio 9 d. Mažeikiai) – Lietuvos dainininkė (sopranas), pedagogė.

## Biografija
1985 m. baigė Lietuvos konservatorijos Z. Paulausko dainavimo, G. Kaukaitės kamerinio dainavimo klasę, R. Geniušo operos studijas.

1985–1987 m. Klaipėdos liaudies operos, nuo 1987 m. Klaipėdos muzikinio teatro solistė. Sukūrė daugiau kaip 30 vaidmenų operose, operetėse, miuzikluose. Atliko vokalinių simfoninių kūrinių solo partijas, dainavo kaip kamerinė dainininkė. Koncertavo Europos šalyse. 2003 m. ir 2004 m. dainavo Čikagos lietuvių operoje. Pirmoji atliko kai kuriuos A. Remesos, R. Šileikos ir kitų kompozitorių kūrinius.

Nuo 1985 m. Klaipėdos Stasio Šimkaus konservatorijos dėstytoja. 2003–2006 m. dar dėstė Klaipėdos kolegijoje.

## Vaidmenys
* Dona Elvyra, Grafienė – Volfgangas Amadėjus Mocartas. Don Žuanas, Figaro vedybos
* Leonora, Amelija – Džiuzepė Verdis. Trubadūras, Kaukių balius
* Rita, Serafina – Gaetanas Donicetis. Rita, Varpelis
* Mikacia – Žoržas Bizė. Karmen
* Antonija – Žakas Ofenbachas. Hofmano pasakos
* Tatjana – Piotras Čaikovskis. Eugenijus Oneginas
* Andželika – Džiakomas Pučinis. Sesuo Andželika
* Santuca – Pietras Maskanis. Kaimietiška garbė
* Medicinos sesuo – Alvidas Remesa. Pakeisti širdį širdimi
* Marija, Kristina – Giedrius Kuprevičius. Ten. viduje, Prūsai
* Marcelė – Algimantas Bražinskas. Šnekučiai

## Šaltiniai
Jonas Balinskis

**Jonas Balinskis** (lenk. *Jan Baliński*, 1827 m. birželio 4 d. Vilnius – 1902 m. kovo 24 d. Jašiūnai) – Lenkų kilmės lenkų-lietuvių-rusų gydytojas psichiatras, medicinos daktaras. Istoriko Mykolo Balinskio sūnus.

## Biografija
1846 m. baigė Sankt Peterburgo medicinos ir chirurgijos akademiją 1855 m. medicinos daktaras.

1857–1984 m. Peterburgo medicinos ir chirurgijos akademijos dėstytojas, nuo 1857 m. profesorius. 1857 m. akademijoje įkūrė pirmąją Rusijoje Psichiatrijos katedrą, 1859 m. – Psichiatrijos kliniką. Nagrinėdamas psichikos ligas didelę reikšmę teikė anamnezei, etiologijai ir patogenezei, rekomendavo psichoterapiją. 1861 m. jo iniciatyva įkurta Sankt Peterburgo gydytojų psichiatrų draugija, o nuo 1869 m. jo iniciatyva Rusijos imperijoje pradėtos steigti miestų psichiatrijos ligoninės. Mirė 1902 m. Peterburge, pageidavimu palaidotas Jašiūnuose.

## Bibliografija
* Psichiatrijos paskaitos, vadovėlis, rusų kalba, 1859 m.

## Šaltiniai